Դատական համակարգի «մեջքը կոտրվեց» Ռոբերտ Քոչարյանի տարիներին։ Դրանից առաջ էլ, իհարկե, մի բան չէր։ Ասում էին՝ ՀՀՇ նախագահ Տեր Հուսիկն է դատավորներ նշանակում։ Իսկ քոչարյանական տարիներին բազում խայտառակ պատմություններ էին շրջում, թե ինչպես են Հյուսիսային պողոտայի գործերով քաղաքացիների օգտին վճիռներ կայացրած դատավորներին կանչում նախագահական ու մատ թափ տալիս, որ չհամարձակվեն կառուցապատմանը խոչընդոտել։ Թե ինչպես է ՀՀ նախագահի իրավական հարցերով օգնականը ղեկավարում դատական համակարգը, եւ ինչպես են դատարանների նախագահները «պապկան թեւի տակ» շտապում Բաղրամյան 26՝ զեկուցելու դատական գործերի ընթացքն ու կոնկրետ հրահանգներ ստանում։